laion/Wikipedia-Exotic huggingface dataset:
আলিবাবা গ্রুপ

আলিবাবা একটি বহুজাতিক ই-কমার্স, পাইকারি, ইন্টারনেট, প্রযুক্তি বিক্রয়কারী কোম্পানি যেটি ১৯৯৯ সালে প্রতিষ্ঠিত হয়। এটি ক্রেতা-ক্রেতা,ব্যবসায়ী-ক্রেতা,ব্যবসায়ী-ব্যবসায়ী পন্য ক্রয় বিক্রয় ওয়েব পোর্টাল এর মাধ্যমে সেবা প্রদান করে থাকে। এটি বিশ্বের শীর্ষ ১০টি গুরুত্বপূর্ণ প্রতিষ্ঠানের মধ্যে একটি। জানুয়ারি ২০১৮,আলিবাবা দ্বিতীয় এশিয়ান কোম্পানি হিসেবে ৫০০ বিলিয়ন মার্কেট মূল্য অতিক্রম করে। আলিবাবা এখন বিশ্বের নবম মূল্যবান ব্যান্ড।দুইশত দেশে সেবা প্রদানকারী আলিবাবা এখন বিশ্বের বড় খুচরা বিক্রেতা প্রতিষ্ঠান। ফোর্বস গ্লোবাল ২০০০ -এর ২০২০-র সূচকে সংস্থাটি ৩১তম স্থানে , চৈনিক সংস্থাগুলোর মধ্যে ৮তম স্থানে রয়েছে। প্রতিষ্ঠানটির নামকরণ আরব্য রজনী-র আলীবাবা চরিত্র থেকে করা হয় কেননা এটি বিশ্বব্যাপি সমাদৃত। সমসাময়িক আমাজন , ইবে-এর এই সংস্থা প্রতিষ্ঠিত হয় ৪ঠা এপ্রিল ১৯৯১ সালে প্রতিষ্ঠাতা জ্যাক মা-এর হাংচৌ আপার্টমেন্টে। এই কর্মকান্ডে তার সহযোগী ছিল ১৭ জন বন্ধু ও শিক্ষার্থী। ওই বছরের অক্টোবরে মার্কিন বিনিয়োগ সংস্থা গোল্ডম্যান স্যাক্‌স ও জাপানিজ বিনোয়োগ সংস্থা সফটব্যাংক গ্রুপ-এর তরফে ২৫ মিলিয়ন মার্কিন ডলার অনুদান লাভ করে। ২০১৪ সালের ৫ই সেপ্টেম্বর আমেরিকান সিকিউরিটি এন্ড এক্সচেঞ্জে দলিলপত্রাদি পেশ করে যাতে প্রতি শেয়ারের প্রারম্ভিক দাম রাখা হয় ৬০-৬৬ ডলার। আর শেষ দাম কত রাখা হবে তা নির্ণয় করা হবে আন্তর্জাতিক রোড শো করার মাধ্যমে যাতে করে বিনিয়োগকারীদের আগ্রহ বাড়ানো যায়। ১৮ সেপ্টেম্বর ২০১৪ সালে আলি বাবার আইপিও গিয়ে দাড়ায় ৬৮ ডলারে যা কোম্পানীর $২১.৮  ডলার বৃদ্ধি করা। আলি বাবা আমেরিকান আইপিও'র ইতিহাসে সর্বোচ্চ। ভারতীয় গোয়েন্দাদের অভিযোগ, দেশের বিভিন্ন বাণিজ্যিক সংস্থা তথা ভারতীয়দের স্পর্শকাতর নথিপত্র চিনে পাচার করছে সে দেশের বহুজাতিক এই সংস্থা । ভারতে সংস্থার অন্তত ৭২টি সার্ভারের মাধ্যমে তা করা হচ্ছে বলে দাবি গোয়েন্দাদের। মূলত ফ্রি ট্রায়ালের লোভনীয় অফারেই দেশের বিভিন্ন বাণিজ্যক সংস্থার কাছে তুলে ধরেছে সংস্থাটি । ইউরোপীয় সার্ভারের তুলনায় ভারতে সংস্থার সার্ভারে তথ্যাদি জমা রাখার খরচ তুলনামূলক ভাবে কম । এর পর ট্রায়ালের সময়সীমা শেষ হলে নিজেদের গুরুত্বপূর্ণ তথ্য রাখার জন্য সেই সার্ভারগুলিকেই বেছে নিচ্ছেন ভারতীয় সংস্থা কর্তৃপক্ষ। "Alibaba Group Announces March Quarter 2018 and Full Fiscal Year 2018 Results" (পিডিএফ)। সংগ্রহের তারিখ মে ৪, ২০১৮।  "Alibaba's IPO Filing: Everything You Need to Know – Digits – WSJ"। blogs.wsj.com। সংগ্রহের তারিখ ১১ জুলাই ২০১৪।  "Alibaba Subsidiary Aboub B2B Marketplace"। ABOUB। ১১ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  "Alibaba's IPO Priced at $68 a Share"। The Wall Street Journal। ১৮ সেপ্টেম্বর ২০১৪। সংগ্রহের তারিখ ১৮ সেপ্টেম্বর ২০১৪।  "Alibaba prices at $68, becomes top U.S. IPO"। USA Today। ১৮ সেপ্টেম্বর ২০১৪। সংগ্রহের তারিখ ১৮ সেপ্টেম্বর ২০১৪।  "Data Server Trap"।  উইকিমিডিয়া কমন্সে আলিবাবা গ্রুপ সংক্রান্ত মিডিয়া রয়েছে। দাপ্তরিক ওয়েবসাইট ব্যবসায়িক তথ্য Alibaba Group Holding Ltd - গুগল ফাইন্যান্স Alibaba Group Holding Ltd - গুগল ফাইন্যান্স Alibaba Group Holding Ltd - ইয়াহু! ফাইন্যান্স Alibaba Group Holding Ltd - ইয়াহু! ফাইন্যান্স Alibaba Group Holding Ltd - রয়টার্স
ইয়েরেব্লার

ইয়েরেব্লার (আর্মেনীয়: Եռաբլուր) একটি সামরিক কবরস্থান। এটি আর্মেনিয়ার রাজধানী ইয়েরেভান এর শহরতলীতে একটি পাহাড়ের চূড়ায় অবস্থিত। ১৯৮৮ সাল থেকে এটি আর্মেনীয় সৈন্যদের কবরস্থানে পরিণত হয়েছে, যারা নাঙ্গোনো-কারাবাক যুদ্ধে প্রাণ হারিয়েছিল। ইয়েরেব্লার প্যানথিয়নে প্রায় ৭৪১ কবর রয়েছে। অনেক বিখ্যাত আর্মেনীয় হিরো এই সামরিক কবরস্থান মধ্যে সমাহিত করা হয়, সহ: ওয়ার্ডান স্টেটিহান (১৯৯২) মন্টে মেলকোনীহান (১৯৯৩) গারো কাহেকজিহান (১৯৯৩) শাহনে মেঘরিহান (১৯৯৩) সয়েজ মেরিগ (১৯৫২ সালে মৃত্যুবরণ করেন, ১৯৯৮ সালে আবার কবর দেওয়া হয়) ভাসজেন সার্জসন (১৯৯৯) আন্দ্রিয়িক (১৯২৭ সালে মৃত্যুবরণ করেন, ২০০০ সালে আবার কবর দেওয়া হয়) গার্গজেন মার্গআরহান (২০০৪) সিবুহ নারসিসিহান (১৯৪০ সালে মৃত্যুবরণ করেন, ২০১৪ সালে আবার কবর দেওয়া হয়) ইয়েরেব্লার সামরিক কবরস্থানের সমস্ত স্মৃতিসৌধগুলি দেখবার জন্য উপলব্ধ রয়েছে hush.am ওয়েবসাইটে। পবিত্র শহীদ বার্তানান্টস চার্চ ইয়েরেব্লার প্রধান প্রবেশদ্বার মন্টে মেলকোনীহান গারো কাহেকজিহান সয়েজ মেরিগ ভাসজেন সার্জসন আন্দ্রিয়িক গার্গজেন মার্গআরহান ইয়েরেব্লার প্যানথিয়নে প্রায় ৭৪১ কবর রয়েছে "Gen. Andranik's Remains to Be Buried in Armenia"। Asbarez। ৯ ফেব্রুয়ারি ২০০০। সংগ্রহের তারিখ ২৮ সেপ্টেম্বর ২০১৩।  Khanbabyan, Armen (২২ ফেব্রুয়ারি ২০০০)। Перезахоронен прах героя [The remains of the hero were reburied]। Nezavisimaya Gazeta (রুশ ভাষায়)। সংগ্রহের তারিখ ৬ সেপ্টেম্বর ২০১৩।  "National Hero Gen. Sebouh Reinterred at Yerablur"। Asbarez। ২০ নভেম্বর ২০১৪।  "Commander Sepuh's remains brought to Yerablur Military pantheon"। PanARMENIAN.Net। ২০ নভেম্বর ২০১৪।
অনুষ্কা শেট্টি গৃহীত পুরস্কার ও মনোনয়ন তালিকা

অনুষ্কা শেট্টি একজন ভারতীয় চলচ্চিত্র অভিনেত্রী, যিনি মূলত দক্ষিণ ভারতীয় চলচ্চিত্র শিল্পে কাজ করেন, যেখানে তিনি নিজেকে একজন নেতৃস্থানীয় অভিনেত্রী হিসেবে প্রতিষ্ঠিত করেছেন। চলচ্চিত্র শিল্পে সর্বাধিক পুরস্কার পাওয়া অভিনেত্রীর মধ্যে তিনি একজন। তিনবারের ফিল্মফেয়ার প্রাপক অনুষ্কা শেট্টি যথাক্রমে অন্ধ্রপ্রদেশ ও তামিলনাড়ুর রাজ্য সরকার থেকে দুটি নন্দী পুরস্কার এবং একটি কলাইমামানি পুরস্কার লাভ করেন। এই তিনটি পুরস্কার দক্ষিণ ভারতের চলচ্চিত্রে যে কোন অভিনেতা বা অভিনেত্রীকে দেওয়া সর্বোচ্চ সম্মান বলে মনে করা হয়। অনুষ্কা শেট্টি এইসব পুরস্কার ছাড়াও বিভিন্ন পুরস্কার জিতেছে। অরুন্ধতী, বেদাম, রুদ্রদেবী এবং বাহুবলী ২: দ্য কনক্লুশন ছবিতে তার অভিনয়ের জন্য সমালোচকরা অত্যন্ত প্রশংসা করেছেন। অনুষ্কা শেট্টি ভারতের শ্রেষ্ঠ মহাকাব্যিক চলচ্চিত্র বাহুবলী সিরিজে কেন্দ্রীয় মহিলা চরিত্র হিসেবে অভিনীত জন্য বিশ্বব্যাপী তারকার গৌরব ও খ্যাতি অর্জন করে। অন্যান্য পুরস্কার ও সম্মাননা ২০১১ সাল: তামিল নাড়ু স্টেট গভর্মেন্ট কর্তৃক কালাইমামানি পুরস্কার। ২০১১ সাল: টিএসআর ললিত কলা পরিষদ পুরস্কার। ২০১২ সাল: র‍্যাঙ্কি ৩# বাঙ্গালোর টাইমস্‌ সর্বাধিক কাঙ্ক্ষিত মহিলা ২০১২ সাল-কান্নাদা। ২০১২ সাল: র‍্যাঙ্কি ৩# হায়দ্রাবাদ টাইমস্‌ সর্বাধিক কাঙ্ক্ষিত মহিলা ২০১২ সাল-তেলুগু। ২০১২ সাল: র‍্যাঙ্কি ৫# চেন্নাই টাইমস্‌ সর্বাধিক কাঙ্ক্ষিত মহিলা ২০১২ সাল-তামিল ২০১২ সাল: র‍্যাঙ্কি ৪৫# ইন্ডিয়ার সেরা ৫০-এর মধ্যে সর্বাধিক কাঙ্ক্ষিত মহিলা ২০১২ সাল। "Tamil Nadu Govt announces Kalaimamani awards"। The Hindu। ২৮ জানু ২০১১।  "Bangalore Times Top 25 Most Desirable Women 2012"। The Times of India। ২০ মে ২০১৩।  "Hyderabad Times Most Desirable Woman 2012"। The Times of India। ১৩ মে ২০১৩।  "Chennai Times Most Desirable Women of 2012"। The Times of India। ১৬ মে ২০১৩।  "Times top 50 Most Desirable Women of 2012"। The Times of India। ২৯ এপ্রিল ২০১৩।
আলফ্রেড লুন্ট

আলফ্রেড ডেভিস লুন্ট জুনিয়র (ইংরেজি: Alfred Davis Lunt, Jr.; ১২ আগস্ট ১৮৯২ - ৩ আগস্ট ১৯৭৭) ছিলেন একজন মার্কিন মঞ্চ অভিনেতা ও পরিচালক। তিনি ও তার স্ত্রী অভিনেত্রী লিন ফনট্যান দীর্ঘকাল একসাথে মঞ্চে কাজ করেন। লুন্ট বিংশ শতাব্দীর ব্রডওয়ের অন্যতম পুরুষ তারকা ছিলেন। ব্রডওয়ে মঞ্চের লুন্ট-ফন্টেন থিয়েটার তাদের নামানুসারে নামকরণ করা হয়েছে। মঞ্চের পাশাপাশি তিনি চলচ্চিত্র ও টেলিভিশনেও অভিনয় করেছেন। মঞ্চে তার কাজের জন্য তিনি দুটি টনি পুরস্কার অর্জন করেছেন, দ্য গার্ডসম্যান চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারে মনোনীত হয়েছেন, এবং হলমার্ক হল অব ফেমের দ্য ম্যাগনিফিসেন্ট ইয়াঙ্কি টিভি চলচ্চিত্রে অভিনয় করে মিনি ধারাবাহিক বা টিভি চলচ্চিত্রে শ্রেষ্ঠ অভিনেতা বিভাগে প্রাইমটাইম এমি পুরস্কার অর্জন করেছেন। লুন্ট ১৮৯২ সালের ১২ই আগস্ট উইসকনসিন অঙ্গরাজ্যের মিলওয়াউকিতে জন্মগ্রহণ করেন। তার পিতা আলফ্রেড ডি. লুন্ট ও মাতা হ্যারিয়েট ওয়াশবার্ন ব্রিগস। তার দাদী ব্যতীত তার সকল পূর্বপুরুষগণ উপনিবেশিক মাইন ও ম্যাসাচুসেটস স্টকের বাসিন্দা ছিলেন। তার দাদী স্কটিশ বংশোদ্ভূত ছিলেন। তার পিতা ম্যাসাচুসেটসের নিউবারির শুরুর সময়ের বাসিন্দা হেনরি লুন্টের উত্তরসূরি। তার মাতার কয়েকজন পূর্বপুরুষ নিউ ইংল্যান্ডের বাসিন্দা ছিলেন, কয়েকজন মেফ্লাওয়ারের সময়ও এসেছিলেন। ১৮৯৩ সালে লুন্টের যখন এক বছর বয়স, তখন তার পিতা মারা যান। তার মাতা ফিনীয় চিকিৎসক কার্ল সেডেরহোমকে বিয়ে করেন। এই বিবাহে তার এক সৎ ভাই ও দুই সৎ বোন জন্ম নেয়। সেডেরহোমরা উইসকনসিনের ওয়াউকেশা কাউন্টির গিনিসি ডেপোতে চলে যান। লুন্ট সেখানে ওয়াউকেশা সংলগ্ন ক্যারল কলেজে পড়াশোনা করেন। কো, রিচার্ড এল. (৪ আগস্ট ১৯৭৭)। "Alfred Lunt, Leading Actor, Legend in American Theater"। ওয়াশিংটন পোস্ট (ইংরেজি ভাষায়)। সংগ্রহের তারিখ ৩ আগস্ট ২০১৮।  "Lunt and Fontanne - American husband-and-wife acting team"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ৩ আগস্ট ২০১৮।  উইকিমিডিয়া কমন্সে আলফ্রেড লুন্ট সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে আলফ্রেড লুন্ট (ইংরেজি) ইন্টারনেট মুভি ডেটাবেজে আলফ্রেড লুন্ট  (ইংরেজি) ফাইন্ড এ গ্রেইভে আলফ্রেড লুন্ট  (ইংরেজি)
চক্র (যোগশাস্ত্র)

এই নিবন্ধে ভারতবর্ষীয় পাঠ্য রয়েছে। সঠিক রেন্ডারিং সমর্থন ছাড়া, আপনি হয়ত ইন্ডিক পাঠ্য-এর বদলে প্রশ্নবোধক চিহ্ন বা বাক্স, স্বরবর্ণের ভুল বা যুক্তাক্ষরের অনুপস্থিত দেখবেন। চক্র (সংস্কৃত: चक्र, IAST: cakra, পালি: চাক্কা, lit. চাকা, বৃত্ত) হল সূক্ষ্ম শরীরের বিভিন্ন কেন্দ্রবিন্দু যা বিভিন্ন ধরনের প্রাচীন ধ্যানের অনুশীলনে ব্যবহৃত হয়, যাকে সমষ্টিগতভাবে চিহ্নিত করা হয় তন্ত্র হিসাবে, বা ভারতীয় ধর্মের অভ্যন্তরীণ বা গুহ্য ঐতিহ্য, চীনা টাওবাদ, তিব্বতি বৌদ্ধধর্ম, সেইসাথে জাপানি গুহ্য বৌদ্ধধর্ম হিসেবে, এবং যা উত্তরাধুনিকতায়, নতুন যুগের ওষুধ এবং মূলত কার্ল জি ইয়ুঙের সহায়তার মাধ্যমে পাশ্চাত্য মননে মনস্তাত্ত্বিকভাবে গ্রহীত। এর ধারণা হিন্দুধর্ম, বৌদ্ধধর্ম ও জৈনধর্মের প্রাথমিক ঐতিহ্যের মধ্যে পাওয়া যায়। এরা অনুশীলনকারীর সূক্ষ্ম শরীরের কেন্দ্রবিন্দু বা কল্পিত সংযোগস্থল হিসাবে বিবেচিত। এই তত্ত্বগুলি ভারতীয় ধর্মগুলির মধ্যে পার্থক্য দেখায় — অনেক গুহ্য বৌদ্ধ গ্রন্থ ক্রমাগত পাঁচটি চক্রের উল্লেখ করে, যেখানে ভিন্ন হিন্দু সূত্রগুলি ছয়টি, এমনকি সাতটি প্রদান করে। তারা প্রকৃত ভৌত শরীরের মধ্যে সমাহিত বলে মনে করা হয়, এমনকি যখন মানসিক এবং আধ্যাত্মিক ক্ষেত্রের বা তড়িচ্চুম্বকীয় বৈচিত্রের জটিলতাসমূহের প্রসঙ্গে, সুনির্দিষ্ট ডিগ্রি এবং যেগুলির প্রকার সকল ইতিবাচক ও নেতিবাচক উভয় তথাকথিত "ক্ষেত্র" নামে পরিচিত সংশ্লেষিত গড় থেকে সরাসরি উৎপন্ন হয়, এই জটিল নাড়িতে ঘটিত। কুণ্ডলিনী যোগের শ্বাস অনুশীলন, দর্শন, মুদ্রা, বাঁধা, ক্রিয়া এবং মন্ত্রগুলিতে "চক্র"-এর মাধ্যমে সূক্ষ্ম শক্তির রূপান্তরের প্রতি মনোনিবেশ করা হয়। যোগশাস্ত্রে কথিত সাতটি প্রাথমিক চক্র নিম্নরূপ: মূলাধার, (সংস্কৃত: मूलाधार, Mūlādhāra) ভূমি বা মূল চক্র (মেরুদণ্ডের অন্তিম হাড় *কোক্সিক্স*) স্বাধিষ্ঠান, (সংস্কৃত: स्वाधिष्ठान, Svādhiṣṭhāna) ত্রিক চক্র (অণ্ডাশয়/পুরস্থ গ্রন্থি) মণিপুর, (সংস্কৃত: मणिपुर, Maṇipūra) সৌর স্নায়ুজাল চক্র (নাভি ক্ষেত্র) অনাহত, (সংস্কৃত: अनाहत, Anāhata) হৃদয় চক্র (হৃদয় ক্ষেত্র) বিশুদ্ধ, (সংস্কৃত: विशुद्ध, Viśuddha) কণ্ঠ চক্র (কণ্ঠ ও গর্দান ক্ষেত্র) আজ্ঞা, (সংস্কৃত: आज्ञा, Ājñā) ললাট বা তৃতীয় নেত্র (তৃতীয় নেত্র) সহস্রার, (সংস্কৃত: सहस्रार, Sahasrāra) শীর্ষ চক্র (মাথার শীর্ষে; একটি নবজাত শিশুর মাথার 'কোমল স্থান') যোগ তন্ত্র কুণ্ডলিনী তৃতীয় নয়ন Sapta Chakra, The British Library, MS 24099 Chakra: Religion, Encyclopaedia Britannica John A. Grimes (১৯৯৬)। A Concise Dictionary of Indian Philosophy: Sanskrit Terms Defined in English। State University of New York Press। পৃষ্ঠা 100–101। আইএসবিএন 978-0-7914-3067-5।  James G. Lochtefeld (২০০২)। The Illustrated Encyclopedia of Hinduism: A-M। The Rosen Publishing Group। পৃষ্ঠা 137। আইএসবিএন 978-0-8239-3179-8।  Constance Jones; James D. Ryan (২০০৬)। Encyclopedia of Hinduism। Infobase Publishing। পৃষ্ঠা 102। আইএসবিএন 978-0-8160-7564-5।  Wendy., Doniger,; inc., Encyclopaedia Britannica, (২০০৬-০১-০১)। Britannica encyclopedia of world religions। Encyclopaedia Britannica, Inc। আইএসবিএন 9781593394912। ওসিএলসি 319493641।  Robert Beer (২০০৩)। The Handbook of Tibetan Buddhist Symbols। Serindia Publications, Inc.। পৃষ্ঠা 242–243। আইএসবিএন 978-1-932476-03-3।
বরলার ঘর

বরলার ঘর (অসমীয়া: বৰলাৰ ঘৰ) ২০১২ সালের ২ নভেম্বর মুক্তিপ্রাপ্ত অসমীয়া-বাংলা দ্বিভাষিক রোমান্টিক হাস্যধর্মী চলচ্চিত্র। চলচ্চিত্রটির মূল চরিত্রে অভিনয় করেন উৎপল দাস ও দেবস্মিতা বেনার্জী। চলচ্চিত্রটি ওকে প্রোডাকশন্সের অধীনে পরিচালনা ও প্রযোজনা করেন মানি সি. কাপান। এটি ১৯৯৩ সালের সুপারহিট মালয়ালম চলচ্চিত্র মেলেপারামবিল আনভিডুর পুনর্নিমাণ, যেটিও কাপান কর্তৃক একই উৎপাদন কোম্পানির অধীনের তৈরি হয়। অসমীয়া চলচ্চিত্র নির্মাতা মঞ্জু বরা এই চলচ্চিত্র নির্মাণের সময় উপদেষ্টা হিসেবে থাকেন। হরিপ্ৰসন্নের (নিপন গোস্বামী) কনিষ্ঠ পুত্ৰ মধুকৃষ্ণ (উৎপল দাস)। মধুকৃষ্ণ এবং তার দুইজন বড় ভাই জয়কৃষ্ণ (জুলেন ভূঞা) ও গোপীকৃষ্ণ (বিকি রাজখোবা) অবিবাহিত। মধুকৃষ্ণ এম. বি. এ. ডিগ্ৰী নিয়ে চাকরির কারণে পশ্চিমবঙ্গে যায় এবং সেখানে একজন বাঙালি ধনী ব্যক্তির (মানি সি. কাপেন) মেয়ে মুক্তার (দেবস্মিতা ব্যানাৰ্জী) প্ৰেমে পড়ে এবং দুজনে পালিয়ে যায়। মধু তার গোপন বিয়ের কথা মা-বাবাকে বলতে ভয় পায় এবং সে মুক্তাকে তাদের বাড়িতে কাজের মহিলার ছদ্মবেশ দিয়ে রাখে। কিন্তু মধু যখন একবার কাজে বেরিয়ে যায়, তখন মা-বাবা মুক্তা গৰ্ভবতী বলে খবর পেয়ে তাকে কাজ থেকে অব্যাহতি দিতে চান। তারপর যখন মধু বাড়িতে আসে, তখন মুক্তাকে তার স্ত্রী বলে পরিচয় দিতে বাধ্য হয়। মধুর মায়ের মুক্তাকে ইতিমধ্যে ভাল লেগেছিল এবং তাকে বাড়ির কাজের লোক হিসেবে রাখার জন্য মধুকে বেশ কথা শোনান। শেষে মধুর মা-বাবা মুক্তাকে বৌমা হিসাবে গ্ৰহণ করেন। উৎপল দাস (মধুকৃষ্ণ) দেবস্মিতা বেনাৰ্জী (মুক্তা) নিপন গোস্বামী (হরিপ্ৰসন্ন, মধুকৃষ্ণের পিতা) পূৰ্ণিমা পাঠক শইকীয়া (ভানুমতী, মধুকৃষ্ণের মাতা) মানি চি. কাপেন (বংকিমচন্দ্ৰ, মুক্তার পিতা) শ্ৰীলেখা মুখাৰ্জী (মুক্তার মাতা) বিষ্ণু খারঘরীয়া (কুলেন শইকীয়া, পশ্চিমবঙ্গে থাকা অসমীয়া ব্যবসায়ী) জুলেন ভূঞা (জয়কৃষ্ণ, মধুকৃষ্ণের ভাই) বিকি রাজখোভা (গোপীকৃষ্ণ, মধুকৃষ্ণের ভাই) শিবু (পূৰ্ণেন্দু) সিদ্ধাৰ্থ মুখাৰ্জী চলচ্চিত্ৰটি ড০ ভূপেন হাজারিকার নামে উৎসৰ্গ করা হয়। "Now, a film for Assam from God's Own Country"। Seven Sisters Post। Guwahati। আগস্ট ১০, ২০১২। ৯ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ জানুয়ারি ১২, ২০১৩।
এদিত ক্রেসোঁ

এদিত ক্রেসোঁ (ফরাসি: Édith Cresson এদিত্‌ ক্রেসোঁ) (জন্মপদবী: কঁপিওঁ, ২৭ জানুয়ারি ১৯৩৪) একজন ফরাসি রাজনীতিবিদ। তিনি ফ্রান্সের প্রথম নারী প্রধানমন্ত্রী ছিলেন। তিনি ১৯৯১ থেকে ১৯৯২ সাল পর্যন্ত ফ্রান্সের প্রধানমন্ত্রীর দায়িত্ব পালন করেন। ফ্রান্সের প্রথম নারী হিসেবে প্রধানমন্ত্রীর দায়িত্ব পালন ছাড়া তাঁর মেয়াদ তেমন ঘটনাবহুল ছিল না। গবেষণা, বিজ্ঞান ও প্রযুক্তি বিষয়ক ইউরোপীয় কমিশনার পদে থাকাকালীন দুর্নীতির অভিযোগে তাঁর রাজনৈতিক কর্মজীবনের পরিসমাপ্তি ঘটে। এই ফরাসি ব্যক্তিনামটির বাংলা প্রতিবর্ণীকরণে উইকিপেডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। উইকিমিডিয়া কমন্সে এদিত ক্রেসোঁ সংক্রান্ত মিডিয়া রয়েছে। Curriculum Vitae as Commissioner ওয়েব্যাক মেশিনে How to Lose Friends and Alienate People (২৪ ফেব্রুয়ারি ২০০২ তারিখে আর্কাইভকৃত), TIME, 29 March 1999 Q&A on the Commission’s position in the case of Ms Cresson, 19 July 2004
শর্করা পরিপাক

শর্করা পরিপাক হল এমন একটি শারীরবৃত্তীয় প্রক্রিয়া যার মাধ্যমে পৌষ্টিক নালীর বিভিন্ন অংশ থেকে নিঃসৃত পাকরসে অবস্থিত শর্করা বিশ্লেষণকারী উৎসেচকের সাহায্যে বিভিন্ন শর্করা বিশ্লিষ্ট হয়ে একক শর্করা উৎপন্ন হয়। শর্করা জাতীয় খাদ্যের পরিপাক মুখগহ্বরে শুরু হয় এবং ক্ষুদ্রান্ত্রে শেষ হয়। শর্করা খাদ্য মুখগহ্বরে দাঁতের সাহায্যে কর্তিত ও চর্বিত হয় এবং লালাগ্রন্থি থেকে নিঃসৃত মিউসিনের সাহায্যে খাদ্য নরম ও পিচ্ছিল হয়। লালারসে উপস্থিত শর্করা পরিপাককারী উৎসেচকগুলি হল - স্যালাইভারি অ্যামাইলেজ বা টায়ালিন মল্টেজ লাইসোজাইম টায়ালিন সিদ্ধ অদ্রবণীয় শ্বেতসার জাতীয় খাদ্যের উপর কাজ করে। সিদ্ধ শ্বেতসার টায়ালিনের সাহায্যে প্রথমে দ্রবনীয় শ্বেতসারে পরিণত হয় এবং তারপর এরিথ্রোডেক্সট্রিন ও মল্টোজে বিশ্লিষ্ট হয়। এরিথ্রোডেক্সট্রিন টায়ালিনের সহায়তায় পুনরায় বিশ্লিষ্ট হয়ে প্রথমে অ্যাক্রোডেক্সট্রিন ও মল্টোজ এবং তারপর উৎপন্ন অ্যাক্রোডেক্সট্রিন মল্টোজ, আইসোমল্টোজ, মল্টোট্রায়োজ ও α সীমিত ডেক্সট্রিনে পরিণত করে। এটি জটিল শর্করাকে ভেঙ্গে মল্টোজ এ পরিনত করে। লালারসস্থিত অল্প পরিমাণ মল্টেজ মল্টোজকে ভেঙে দুই অণু গ্লুকোজে পরিণত করে। লালারসে উপস্থিত লাইসোজাইম নামক জীবাণুনাশক উৎসেচকটি বিভিন্ন জীবাণুকে বিনষ্ট করে। মুখগহ্বরে শর্করা জাতীয় খাদ্যের সাথে লালা মিশ্রিত হওয়ার পর লালামিশ্রিত খাদ্যমণ্ড গলবিলের মাধ্যমে গ্রাসনালীতে প্রবেশ করে ও পাকস্থলীতে এসে পৌঁছয়। এখানে খাদ্যের সঙ্গে পাচকরস ভালোভাবে মিশ্রিত হয়ে যে অর্ধতরল পদার্থ তৈরি হয় তাকে পাকমণ্ড বলে। পাচকরসে কোনও শর্করা বিশ্লিষ্টকারী উৎসেচক থাকে না। তবে পাচকরসের হাইড্রোক্লোরিক অ্যাসিড সুক্রোজকে আর্দ্রবিশ্লিষ্ট করে এক অণু গ্লুকোজ ও এক অণু ফ্রুক্টোজ তৈরি করে। সুনীতি ঘোষ চট্টোপাধ্যায় ও নারায়ণী বসবো: উচ্চমাধ্যমিক খাদ্য ও পুষ্টি, ক্যালকাটা বুক হাউস, কোলকাতা, ষষ্ঠ সংস্করণ, ২০১৪।
তালসারি সমুদ্র সৈকত

তালসারি সমুদ্র সৈকত হল উত্তর-পূর্ব ভারতের একটি সমুদ্র সৈকত যা ওড়িশা রাজ্যের বালেশ্বর জেলায় অবস্থিত। তালসারি নামটি 'তাল' (Tala/ତାଳ) এবং 'সারি' বা 'সারণী' শব্দদ্বয় থেকে এসেছে বলে জনমত রয়েছে। এলাকাটিতে বিস্তৃত ধানের ক্ষেত, নদী এবং পাহাড় রয়েছে। এছাড়াও প্রচুর নারিকেল, পাম ও ঝাউ গাছের আধিক্য রয়েছে এখানে। The Telegraph - Calcutta (Kolkata) | Metro | Next weekend you can be at ... Talsari baleswar.nic.in- collected on 5 August, 2018
বিগ বস ১২

বিগ বস ১২ হল ভারতীয় টেলিভিশন রিয়ালিটি শো বিগ বসের দ্বাদশ আসর। ওলন্দাজ রিয়ালিটি অনুষ্ঠান বিগ ব্রাদার সিরিজের ওপর নির্মিত বিগ বস বরাবরের মতো এবারো ভারতীয় টেলিভিশন চ্যানেল কালারসে সম্প্রচারিত হচ্ছে । বিগ বসের ইতিহাসে সর্বোচ্চ ৯ম এবং টানা ৪র্থ বারের মতো ভারতীয় অভিনেতা সালমান খান এই আসরটির উপস্থাপনা করছেন। ২০১৮ সালের ১৬ই সেপ্টেম্বর, এই আসরের উদ্বোধনী অনুষ্ঠান অনুষ্ঠিত হয়েছে। উদ্বোধনী অনুষ্ঠানের নাম রাখা হয়েছিল বিগ নাইট। টানা ৩য় বারের মতো এই আসরেও সাধারণ মানুষ এবং সেলেব্রিটি উভয়েই প্রতিযোগী হিসেবে অংশগ্রহণ করেছে। ২০১৮ সালের ১৫ই এপ্রিল, কালারস এক টুইটার বার্তায় সাধারণ মানুষকে এই আসরে অংশগ্রহণের জন্য তাদের অন্যতম জনপ্রিয় অনলাইন ভুটে ভিডিও প্রেরণের আহবান জানায়। পরবর্তীতে আরেক বার্তায় জানানো হয় যে, এই আসরে প্রতিযোগীরা জুটিতে অংশগ্রহণ করবে। আয়োজকরা জানিয়েছে যে, মাতা-পিতা, অভিভাবক-সন্তান, ভাইবোন, সহ-কর্মী এবং এমনকি বন্ধুরাও এই আসরে জুটি হিসেবে অংশগ্রহণ করতে পারবে। অতঃপর, তারা "বিচিত্র জুটি"কে এই আসরের আখ্যানবস্তু হিসেবে নির্ধারণ করে তুলে। "Bigg Boss 12 to premiere on September 16"। India Today। সংগ্রহের তারিখ জুলাই ২৬, ২০১৮।  "Khatron Ke Khiladi to get postponed; Bigg Boss 12 to air early this year"। The Times of India। সংগ্রহের তারিখ জুলাই ২০, ২০১৮।  "Audition Open"। Twitter। সংগ্রহের তারিখ এপ্রিল ১৫, ২০১৮।  "Bigg Boss 12 to premiere on September 16"। The Times of India। সংগ্রহের তারিখ এপ্রিল ১৮, ২০১৮।  দাপ্তরিক ওয়েবসাইট
আরতুরো ভিদাল

আরতুরো এরাজমো ভিদাল পারদো (জন্ম: ২২ মে ১৯৮৭) একজন চিলিয়ান পেশাদার ফুটবল খেলোয়াড় যিনি স্পেনীয় লা লিগার দল বার্সেলোনা ও চিলি জাতীয় দল এর হয়ে বক্স-টু-বক্স মিডফিল্ডার হিসেবে খেলেন। ভিদালের ফুটবলার জীবনের হাতেখড়ি হয় প্রথমে চিলির স্থানীয় ক্লাব মেলিপিয়া ও পরে চিলির আরেক ক্লাব কোলো-কোলো তে। ২০০৫ সালে কোলো-কোলোর হয়ে তার পেশাদার ফুটবলে অভিষেক হয়। সেখানে দুই বছর কাটানোর পর ২০০৭ সালে ভিদাল জার্মানির ক্লাব বায়ার লেভারকুজেন এ যোগ দেন। সেখানে তিনি ২০১১ সাল পর্যন্ত খেলেন। ২০১১ সালে তিনি ইতালীয় ক্লাব ইয়ুভেন্তুস এ যোগ দেন। চার বছরের ইয়ুভেন্তুস ক্যারিয়ারে ভিদাল চারটি সেরি এ শিরোপা জেতেন এবং ২০১৪-১৫ উয়েফা চ্যাম্পিয়নস লীগ এ রানার-আপ ট্রফি অর্জন করেন। ২০১৫ সালে তিনি আবার জার্মানিতে ফিরে আসেন নতুন ক্লাব বায়ার্ন মিউনিখ এর হয়ে। ২০১৫ থেকে ২০১৮ এই তিন বছরই তিনি জার্মানির বুন্দেসলিগা শিরোপা জেতেন। ২০১৮ সালে স্পেনের ক্লাব বার্সেলোনা তাকে ১ কোটি ৯০ লক্ষ ইউরোর বিনিময়ে কিনে নেয়। ভিদাল চিলি অনূর্ধ্ব-২০ দলের হয়ে খেলেছেন। তিনি ২০০৭ ফিফা অনূর্ধ্ব-২০ বিশ্বকাপ এ তৃতীয় হওয়া চিলি অনূর্ধ্ব-২০ দলের সদস্য ছিলেন। ২০০৭ সালে তার চিলি জাতীয় দল এ অভিষেক হয়। জাতীয় দলের হয়েও ভিদাল এক সাফল্যমণ্ডিত ক্যারিয়ার পার করেন। জাতীয় দলের হয়ে তিনি ২০১৫ ও ২০১৬ কোপা আমেরিকা জয় করেন। এছাড়াও তিনি ২০১৭ ফিফা কনফেডারেশন্স কাপ এ রানার-আপ হওয়া চিলি দলেরও সদস্য ছিলেন। ৪ অগাস্ট ২০১৮ পর্যন্ত হালনাগাদকৃত। কোলো-কোলো চিলিয়ান প্রিমেরা দিভিসিওন: আপেরচুরা-২০০৬, ক্লাউসুরা-২০০৬, আপেরচুরা-২০০৭ কোপা সুদামেরিকানা: রানার-আপ: ২০০৬ ইয়ুভেন্তুস সেরি এ: ২০১১-১২, ২০১২-১৩, ২০১৩-১৪, ২০১৪-১৫ কোপা ইতালিয়া: ২০১৪-১৫ সুপারকোপা ইতালিয়ানা: ২০১২, ২০১৩ উয়েফা চ্যাম্পিয়নস লীগ: রানার-আপ: ২০১৪-১৫ বায়ার্ন মিউনিখ বুন্দেসলিগা: ২০১৫-১৬, ২০১৬-১৭, ২০১৭-১৮ ডিএফবি-পোকাল: ২০১৫-১৬ ডিএফএল-সুপারকাপ: ২০১৬, ২০১৭ চিলি ফিফা অনূর্ধ্ব-২০ বিশ্বকাপ: তৃতীয় স্থান: ২০০৭ কোপা আমেরিকা: ২০১৫, ২০১৬ ফিফা কনফেডারেশন্স কাপ: রানার-আপ: ২০১৭ বুন্দেসলিগা বর্ষসেরা দল: ২০১০-১১, ২০১৫-১৬ বিদেশে সেরা চিলিয়ান খেলোয়াড়: ২০১১ ইয়ুভেন্তুস বর্ষসেরা খেলোয়াড়: ২০১২-১৩ সেরি এ বর্ষসেরা দল: ২০১৩-১৪ গোল.কম বর্ষসেরা মিডফিল্ডার: ২০১২-১৩ ইউরোপিয়ান স্পোর্টস মিডিয়া বর্ষসেরা দল: ২০১৩-১৪ ফিফা-ফিফপ্রো বিশ্ব একাদশ তৃতীয় দল: ২০১৫, ২০১৬ ফিফা-ফিফপ্রো বিশ্ব একাদশ চতুর্থ দল: ২০১৩, ২০১৭ ফিফা-ফিফপ্রো বিশ্ব একাদশ পঞ্চম দল: ২০১৪ কোপা আমেরিকা টুর্নামেন্ট সেরা দল: ২০১৫, ২০১৬ মাস্টারকার্ড কোপা আমেরিকা ২০১৫ ফাইনালের ম্যান অফ দ্য ম্যাচ চিলিয়ান বর্ষসেরা ফুটবলার: ২০১৬
ওড়িয়া ব্রেইল

ওড়িয়া ব্রেইল হচ্ছে ভারতী ব্রেইল লিপিসমূহের মধ্যে অন্যতম। হিন্দি æ এর পরিবর্তে ওড়িয়া ẏ বর্ণটি ছাড়া, ভারতীয় অন্যান্য বর্ণমালার মানের জন্যও উপযোগী। বর্ণমালাসমূহ নিম্নরূপ। দুটি যুক্তবর্ণ, পূর্ণ মাত্রাবর্ণ, ভারতী ব্রেইল#বিরামচিহ্ন দেখুন। World Braille Usage ওয়েব্যাক মেশিনে আর্কাইভকৃত ৮ সেপ্টেম্বর ২০১৪ তারিখে, UNESCO, 2013 These have the same sound value in Odia, and Unesco (2013) does not distinguish them. টেমপ্লেট:ওড়িয়া ভাষা
পিয়ের‌ বেরেগোভোয়া

পিয়ের‌ বেরেগোভোয়া (ফরাসি: Pierre Bérégovoy প্‌য়ের্‌ বেরেগোভ়্ৱা) (২৩ ডিসেম্বর ১৯২৫ – ১ মে ১৯৯৩) একজন ফরাসি রাজনীতিবিদি। তিনি ১৯৯২ সালের ২রা এপ্রিল থেকে ১৯৯৩ সালের ২৯শে মার্চ পর্যন্ত ফ্রান্সের প্রধানমন্ত্রীর দায়িত্ব পালন করেন। এছাড়া তিনি নিয়েভ্র'র প্রথম আসনের সংসদ সদস্য ছিলেন। পিয়ের বেরেগোভোয়া দেভিল-লে-রোয়াঁয় ইউক্রেনীয় বাবা এবং ফরাসি মায়ের জন্মগ্রহণ করেন। তার পিতা রুশ গৃহযুদ্ধের পর রুশ সাম্রাজ্য ছেড়ে ফ্রান্সে পাড়ি জমিয়েছিলেন। তিনি ১৬ বছর বয়সে ধাতুবিদ হিসেবে তার কর্মজীবন শুরু করেন। এরপর তিনি দ্বিতীয় বিশ্বযুদ্ধ চলাকালীন এসএনসিএফের হয়ে ফরাসি প্রতিরোধ আন্দোলনের সময়ে রাজনীতির সাথে সম্পৃক্ত হন। এসএফআইও সমাজতন্ত্রী দল এবং ট্রেড ইউনিয়ন কনফেডারেশন ওয়ার্কার ফোর্সের সদস্য হিসেবে তিনি ১৯৪৯ সালে জনকর্ম ও পরিবহণ মন্ত্রী ক্রিস্তিয়ঁ পিনোর উপদেষ্টা হিসেবে যোগ দেন। এক বছর পর তিনি গাজ দ্য ফ্রঁসের টেকনিক্যাল এজেন্ট হন। ১৯৫৯ সালে তিনি এসএফআইও ত্যাগ করেন এবং ইউনিফাইড সোশ্যালিস্ট পার্টির প্রতিষ্ঠায় অংশ নেন। তিনি পিয়ের মেন্দেস-ফঁসের উপদেষ্টা পদ গ্রহণ করেন। ১৯৬৭ সালে আলাঁ সাভারির সাথে তিনি প্রো-মেন্দেস-ফঁস ইউনিয়ন গঠন করেন। এই ইউনিয়ন ১৯৬৯ সালে পুনঃনবায়নকৃত সমাজতন্ত্রী দলের সাথে যোগ দেয়। তিনি ফ্রঁসোয়া মিতেরেঁর পর এই দলের নির্বাহী দলে যোগ দেন। ১৯৮১ সালে মিতেরেঁর রাষ্ট্রপতি নির্বাচনের পর তাকে এই রাষ্ট্রপতিত্বের সাধারণ সম্পাদক করা হয়। এক বছর পর তিনি সমাজকল্যাণ মন্ত্রণালয়ে যোগদান করেন। তিনি সমাজতন্ত্রী দলের রাজনীতিবিদদের একজন যিনি রাষ্ট্রপতি মিতেরঁকে সমাজতান্ত্রিক অর্থনৈতিক ব্যবস্থা চালু রাখতে ইউরোপীয় অর্থ ব্যবস্থা ত্যাগ করতে উপদেশ দেন। কিন্তু ১৯৮৩ সালে মিতেরঁ প্রধানমন্ত্রী পিয়ের মোরোয়ার মতামত অনুসারে অর্থনৈতিক ব্যবস্থা পরিবর্তনের পক্ষে অনুমোদন দেন। বেরেগোভোয়া ১৯৮৪ থেকে ১৯৮৬ সাল পর্যন্ত ফ্রান্সের অর্থনীতি ও অর্থমন্ত্রী ছিলেন। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। উইকিমিডিয়া কমন্সে পিয়ের‌ বেরেগোভোয়া সংক্রান্ত মিডিয়া রয়েছে। Association Pierre Bérégovoy, in French only
আর্থার অ্যালবিস্টন

আর্থার রিচার্ড অ্যালবিস্টন (জন্ম জুলাই ১৪, ১৯৫৭ এডিনবরা) একজন স্কটিশ সাবেক ফুটবল খেলোয়াড়। অ্যালবিস্টন ১৯৭২ সালের জুলাই মাসে ম্যানচেস্টার ইউনাইটেড ক্লাবে শিক্ষানবিশ হিসেবে যোগ দেন এবং ১৯৭৪ সালে পেশাদার খেলোয়াড় হিসেবে নাম লেখান। ১৯৭৪ সালে স্থানীয় প্রতিপক্ষ ম্যানচেস্টার সিটির বিপক্ষে লীগ কাপের তৃতীয় রাউন্ডে তার অভিষেক হয়। তিনি ম্যানচেস্টার ইউনাইটেডে তার ১৪ বছরের খেলোয়াড়ী জীবনে ৩৭৯ টি খেলায় অংশ নিয়েছেন এবং ৬ টি গোল করেছেন। ১৯৭৭, ১৯৮৩, ও ১৯৮৫ সালের এফএ কাপ বিজয়ে তিনি দলের সাথে ছিলেন। ১৯৮৮ সালের আগস্ট মাসে অ্যালবিস্টন ম্যানচেস্টার ইউনাইটেড ছেড়ে ওয়েস্ট ব্রমউইচ অ্যালবিওন ক্লাবে যোগ দেন, যার ম্যানেজার ছিলেন সাবেক রেড ডেভিল ম্যানেজার রন অ্যাটকিনসন। ১৯৮৮ সালের আগস্টে লিচেস্টার সিটির বিপক্ষে অ্যালবিওনের হয়ে তার অভিষেক ঘটে। তিনি এই ক্লাবে ৪৭ খেলায় ২টি গোল করেছেন। একমৌসুম পরেই তিনি ডান্ডি ক্লাবে যোগ দেন। পরবর্তীতে তিনি চেস্টারফিল্ড, চেস্টার সিটি, নরওয়ের ক্লাব মোল্ডে ও আয়র ইউনাইটেড ক্লাবে খেলেছেন। তার পেশাদারী জীবনে তিনি ৪৬৪ খেলায় অংশ নিয়ে ৭ গোল করেছেন। এছাড়া তিনি ফুটবল লীগের বাইরের দলেও খেলেছেন। স্কটল্যান্ড দলের পক্ষে তিনি ১৪ টি আন্তর্জাতিক ম্যাচে অংশ নিয়েছেন। ১৯৮১ সালের ১৪ অক্টোবর নর্দার্ন আয়ারল্যান্ড দলের বিপক্ষে তার অভিষেক হয়। তিনি মাত্র ১টি ফিফা বিশ্বকাপ খেলায় অংশ নিয়েছেন। ১৯৮৬ সালের ১৩ জুন উরুগুয়ের বিপক্ষে গ্রুপ ই'র খেলায় তিনি অংশ নেন এবং তার দল ০-০ গোলে ড্র করে। খেলা থেকে অবসর নিয়ে অ্যালবিস্টন ১৯৯৬-৯৭ সালে ড্রয়লসডেন ক্লাবে ম্যানেজার হিসেবে যোগ দেন। ২০০০-০৪ সাল পর্যন্ত তিনি ম্যানচেস্টার ইউনাইটেড ক্লাবের জুনিয়র কোচ ছিলেন। এছাড়া ম্যানচেস্টার ইন্ডিপেন্ডেন্টের রেডিও ভাষ্যকার হিসেবেও তিনি কাজ করেছেন। Matthews, Tony (২০০৫)। The Who's Who of West Bromwich Albion। Breedon Books। পৃষ্ঠা p. 13। আইএসবিএন 1-85983-474-4। উদ্ধৃতি শৈলী রক্ষণাবেক্ষণ: অতিরিক্ত লেখা (link) টেমপ্লেট:SFA Profile